Kcynia

Kcynia estas urbo en la nuna provinco Kujavio-Pomerio de Pollando. Ĝi apartenas al samnoma komunumo en la distrikto Nakło.

 Famuloj ligitaj kun la urbo 
 Jan Czochralski

 Historio 
La ekzakta dato de fondiĝo de la loĝloko ne dokumentiĝis. En 1086 finkonstruiĝis kristana kirko dediĉita al la sankta Egidio, kaj en 1262 la loko ricevis urborajtojn laŭ la magdeburga juro. Inter 1772 kaj 1807, kaj de 1815 ĝis 1920 la urbo apartenis al la germanlingva Reĝlando Prusio, ekde 1871 ankaŭ al la Germana Imperiestra Regno, kaj havis germanan nomon Exin. Ekde 1920 ĝi laŭ la Versajla Traktato apartenis al la nove fondita Dua Pola Respubliko. 
En 1939 en la urbo vivis 5,5 mil personoj. En la periodo 1939–1945 Kcynia estis sub la germana okupado — en la jaroj 1939–1940 sub la nomo Prien am Berge, ĉar la naziaj okupantoj opiniis ke la historia germana nomo ne estis "sufiĉe germana". Dekkelkaj loĝantoj pereis, multaj estis forveturigitaj al la Ĝenerala Gubernio. La 22-an de januaro 1945 la urbo estis konkerita de la ruĝa armeo de Sovetunio. Germandevenaj loĝantoj ankaŭ de la najbareco estis devigitaj forlasi la regionon.

 Bibliografio 
Tadeusz Pietrykowski, Z przeszłości Kcyni: z okazji 666 rocznicy założenia miasta (El pasinteco de Kcynia: okaze de 666-a jardatreveno de la urbo-fondo), Kcynia 1928 [1]

Kategorio:Urboj de Kujavio-Pomerio
Kategorio:Urboj en Pollando